પ્રારંભમાં ભગવાનના પ્રાગટ્યના કિર્તનોથી ભાવિકો રસ તરબોળ થયા હતા. પ્રાસંગિક પ્રવચન કરતા પુરાણી શ્રી શ્રીહરિદાસજી સ્વામીએ ભગવાનનો પ્રગટ થવાના હેતુ જણાવતા કહ્યું હતું કે ભગવાનનો પ્રગટ થવાનો હેતુ અસુરોને સંહાર કરવાની સાથે ધર્મનું સ્થાપન કરવાનો પણ છે. તેમજ ગોપી ગોવાળોને પોતાનું સુખ આપ્યું તે પણ છે. ખરેખર આપણે મહાન ભાગ્યશાળી છીએ કે ભગવાનના તમામ અવતારો ભારત ભૂમિમાં જ થયા છે. કારણ કે આપણી ભારત ભૂમિ સંસ્કારની ભૂમિ છે, સંતોની ભૂમિ છે.